**VŠEOBECNÉ PODMIENKY SÚŤAŽE**

Všeobecné podmienky súťaže sa použijú pre súťaž s názvom "Kúpele Brusno za 25" uskutočnenú v Rádiu LUMEN. Tieto podmienky stanovujú podmienky pre prihlásenie, účasť, získanie a odovzdanie výhry v súťaži, a popisujú práva a povinnosti súťažiacich.

Súťaž "Kúpele Brusno za 25" je určená poslucháčom Rádia LUMEN. Do súťaže sa nesmú zapájať zamestnanci spoločnosti prevádzkujúcich vysielanie Rádia LUMEN a spolupracujúce osoby a ich rodinní príslušníci, obchodní partneri, ktorí výhry do súťaže venujú, resp. súťaž usporiadávajú, organizujú, sprostredkujú, sponzorujú, technicky zabezpečujú alebo inak vykonávajú. Súťaže sa môže zúčastniť každá fyzická osoba, ktorá splní všetky podmienky súťaže zverejnené vo vysielaní, alebo na webovej stránke www.lumen.sk. Podmienkou pre účasť v súťaži je minimálna veková hranica 18 rokov a úhrada jednorázového nenávratného narodeninového príspevku vo výške 25€ na účet PRE LUMEN n.o.. Účasť nie je podmienená členstvom v Lumen klube. Zapojiť sa môžu aj patróni Rádia Lumen, pravidelní či nepravidelní prispievatelia. Za narodeninový príspevok sa nepovažuje akákoľvek suma iná ako 25€ či pravidelný mesačný príspevok, ktorý posielajú prispievatelia trvalým príkazom, bankovým prevodom, poštovou poukážkou, alebo cez SIPO. Do správy pre prijímateľa je potrebné uviesť: SÚŤAŽ, TELEFÓNNE ČÍSLO a MENO v tvare (SUTAZ0900111222JankoMrkvicka). Súťažiaci môže vyhrať maximálne raz za celé obdobie trvania súťaže a to víkendový pobyt plus v Kúpeľoch Brusno pre dve osoby. Pobyt zahŕňa - ubytovanie v liečebnom dome Poľana, plnú penziu formou bufetu, vstupnú lekársku prehliadku, 2 liečebné procedúry denne a tiež voľný vstup do rehabilitačného bazéna, sauny a parného kúpeľa. Pobyt si výherca dohodne podľa vhodnosti termínu a vyťaženosti ubytovacieho domu Poľana, najneskôr však do 23.12.2018.

**Podmienky získania a odovzdania výhry**

Výhercom sa stane osoba/osoby, ktorá/é riadne a najúspešnejšie splnila/i všetky podmienky súťaže, stanovenou formou poskytla/i údaje na riadnu a nezameniteľnú identifikáciu svojej osoby na účely realizácie práv a povinností podľa týchto podmienok a bola/i za výhercu podľa podmienok súťaže vyhlásená/é. **Ak sa výherca nemôže, alebo sa rozhodne z vlastnej vôle neabsolovať víkendový pobyt v Kúpeľoch Brusno, cena prepadá v prospech náhradníka, ktorý riadne splnil/la podmienky súťaže. Toho určí zriaďovateľ súťaže, ktorým je Rádio Lumen. Cena nie je prenosná na iných rodinných príslušníkov.** Mená právoplatných výhercov vyhlási zriaďovateľ súťaže vo vysielaní Rádia Lumen. Výhercovi pošle zriaďovateľ voucher na víkendový pobyt plus v Kúpeľoch Brusno najneskôr do 7 pracovných dní od získania ceny. Nárok na výhru zaniká v prípade, ak výherca poruší akúkoľvek povinnosť určenú všeobecnými, osobitnými podmienkami súťaže, alebo koná v rozpore s dobrými mravmi (poskytol nepravdivé údaje, získal výhru podvodným konaním….), ak si výhru neprebral v stanovenej alebo dohodnutej lehote. Účasťou v súťaži súhlasí s týmito všeobecnými ako aj osobitnými podmienkami súťaže. Nadobudnutá výhra je zdaniteľná podľa platných právnych predpisov dane z príjmu SR. Všetky ostatné poplatkové povinnosti, ktoré sa môžu prípadne vzťahovať na nadobudnutie výhry výhercom, sú hradené výhercom v celej zákonom stanovenej výške.

**Ochrana osobných údajov**

Poslucháči prihlásením sa do súťaže a splnením jej podmienok dávajú Rádiu LUMEN a PRE LUMEN n.o. svoj výslovný súhlas so spracovaním osobných údajov, ktorými sú poskytnuté identifikačné údaje účastníka súťaže (meno, priezvisko, emailová adresa, telefónne číslo), ako aj so spracovaním údajov za účelom realizácie súťaže a odovzdania výhry v priebehu súťaže a po jej skončení. Tieto osobné údaje môžu byť spracované pre účely realizácie súťaže a odovzdania výhry, t.j. pre potreby riadneho plnenia záväzkov vyplývajúcich zo všeobecných a osobitných podmienok súťaže a pre potreby riadneho plnenia záväzkov vyplývajúcich zo všeobecných a osobitných podmienok súťaže a pre potreby riadnej identifikácie účastníka súťaže. Účastník súťaže súhlasí najmä so zaznamenaním osobných údajov do písomnej alebo elektronickej formy, a aby boli tieto údaje uchované, a ďalej používané v prípade potreby a v rozsahu nevyhnutnom pre prevádzkovanie súťaže, prípadne odovzdané partnerom dodávajúcim výhry (tovar, služby, výhody, bonusy, atď…), organizátorom, usporiadateľom, sponzorom, iným realizátorom súťaží a ich spolupracujúcim osobám. Súhlas so spracovaním osobných údajov je platný počas trvania súťaže a po jej skončení na čas odovzdania výhry a zistenia dodržania týchto a osobitných podmienok súťaže. Súhlas so spracovaním osobných údajov je neodvolateľný. Rádio LUMEN a PRE LUMEN n.o. si vyhradzuje právo na používanie takto zistených údajov aj na ďalšie/iné marketingové účely rádia. Rádio LUMEN a PRE LUMEN n.o. zodpovedá za bezpečnosť osobných údajov a dodržiavanie povinnosti podľa zákona č. 428/2002 Z.z. o ochrane osobných údajov v informačných systémoch. Výhra a výhody získané v súťaži nie sú právne vymáhateľné a rádio si vyhradzuje pre prípad podozrenia z porušovania týchto a osobitných podmienok súťaže, najmä pre prípad získavania výhier v rozpore so všeobecnými a osobitnými podmienkami a dobrými mravmi, zneužívania mechanizmu a výhod súťaže, právo poslucháčovi odmietnuť možnosť účasti v súťaži a právo výhercovi výhru neposkytnúť, a to aj so spätnou účinnosťou. Rádio LUMEN si vyhradzuje právo na úpravu všeobecných podmienok a pravidiel súťaže z dôvodov obchodných, zapríčinených treťou osobou alebo vyššou mocou. Rádio LUMEN sa zaväzuje v dostatočnom predstihu informovať poslucháčov o všetkých zmenách. Tieto všeobecné podmienky vstupujú do platnosti 25.04.2018.